title: 2013/483/UE: Decizia Consiliului din 30 septembrie 2013 privind aplicarea Regulamentului nr. 41 al Comisiei Economice pentru Europa a Organizației Națiunilor Unite cu privire la dispozițiile uniforme privind omologarea motocicletelor în ceea ce privește zgomotul  Text cu relevanță pentru SEE

text:
               5.10.2013

               RO

               Jurnalul Oficial al Uniunii Europene

               L 263/15

         DECIZIA CONSILIULUI
   din 30 septembrie 2013
   privind aplicarea Regulamentului nr. 41 al Comisiei Economice pentru Europa a Organizației Națiunilor Unite cu privire la dispozițiile uniforme privind omologarea motocicletelor în ceea ce privește zgomotul
   (Text cu relevanță pentru SEE)
   (2013/483/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 114 și 207 coroborate cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Prin Decizia 97/836/CE a Consiliului (1), Uniunea a aderat la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații (2) („Acordul revizuit din 1958”).

               (2)

               Cerințele armonizate din Regulamentul nr. 41 al Comisiei Economice pentru Europa din cadrul Organizației Națiunilor Unite (CEE-ONU) – Dispoziții uniforme privind omologarea motocicletelor în ceea ce privește zgomotul (3) („Regulamentul CEE-ONU nr. 41”) sunt menite să elimine barierele tehnice în calea comerțului cu autovehicule între părțile contractante la Acordul revizuit din 1958 și să garanteze că astfel de vehicule oferă un nivel ridicat de siguranță și de protecție.

               (3)

               Directiva 2002/24/CE a Parlamentului European și a Consiliului (4), precum și Directiva 97/24/CE a Parlamentului European și a Consiliului (5) și măsurile de punere în aplicare ale acesteia mandatează adoptarea unor niveluri admisibile de poluare fonică, sisteme de eșapament și proceduri de încercare pentru autovehiculele cu două și trei roți.

               (4)

               Anexa III la capitolul 9 din Directiva 97/24/CE conține cerințele pentru omologarea de tip a vehiculelor din categoria L cu privire la nivelul de zgomot admisibil și sistemul de eșapament al acestora. Vehiculele din categoria L reprezintă familia de vehicule ușoare, cum sunt bicicletele motorizate, mopedele cu două sau trei roți, motocicletele cu și fără ataș, triciclurile și cvadriciclurile.

               (5)

               La data aderării sale la Acordul revizuit din 1958, Uniunea a aderat la un număr limitat de regulamente ale CEE-ONU menționate în lista din anexa II la Decizia 97/836/CE; Regulamentul CEE-ONU nr. 41 nu a fost inclus în lista respectivă.

               (6)

               Astfel cum este prevăzut la articolul 3 alineatul (3) din Decizia 97/836/CE și în conformitate cu articolul 1 alineatul (7) din Acordul revizuit din 1958, Uniunea poate decide să aplice unul, câteva sau toate regulamentele CEE-ONU la care nu a aderat în momentul aderării sale la Acordul revizuit din 1958.

               (7)

               În prezent, este adecvat ca Uniunea să aplice Regulamentul CEE-ONU nr. 41 pentru a dispune de cerințe comune armonizate la nivel internațional, care vor facilita comerțul internațional și vor înlocui actualele cerințe pentru omologare stabilite în anexa III la capitolul 9 din Directiva 97/24/CE. Aceasta va oferi societăților europene posibilitatea de a se conforma unui ansamblu de cerințe recunoscute la nivel mondial, în special în părțile contractante la Acordul revizuit din 1958,

         ADOPTĂ PREZENTA DECIZIE:
   Articolul 1
   Uniunea Europeană aplică Regulamentul nr. 41 al Comisiei Economice pentru Europa a Organizației Națiunilor Unite cu privire la dispozițiile uniforme privind omologarea motocicletelor în ceea ce privește zgomotul.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   Articolul 3
   Prezenta decizie se notifică de către Comisie Secretarului General al Organizației Națiunilor Unite.

      Adoptată la Bruxelles, 30 septembrie 2013.

            Pentru Consiliu

            Președintele

         L. LINKEVIČIUS

      (1)  Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (OJ L 346, 17.12.1997, p. 78).

      (2)  JO L 346, 17.12.1997, p. 81.

      (3)  JO L 317, 14.11.2012, p. 1.

      (4)  Directiva 2002/24/CE a Parlamentului European și a Consiliului din 18 martie 2002 privind omologarea autovehiculelor cu două sau trei roți și de abrogare a Directivei 92/61/CEE a Consiliului (JO L 124, 9.5.2002, p. 1).

      (5)  Directiva 97/24/CE a Parlamentului European și a Consiliului din 17 iunie 1997 privind unele componente și caracteristici ale autovehiculelor cu două sau trei roți (JO L 226, 18.8.1997, p. 1).


title: 2013/508/UE: Decizia reprezentanților guvernelor statelor membre din 16 octombrie 2013 privind numirea unui judecător în cadrul Tribunalului

text:
               18.10.2013

               RO

               Jurnalul Oficial al Uniunii Europene

               L 277/12

         DECIZIA REPREZENTANȚILOR GUVERNELOR STATELOR MEMBRE
   din 16 octombrie 2013
   privind numirea unui judecător în cadrul Tribunalului
   (2013/508/UE)
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 254 și 255,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   întrucât:

               (1)

               În temeiul articolelor 5 și 7 din Protocolul nr. 3 privind Statutul Curții de Justiție a Uniunii Europene și ca urmare a demisiei dnei Küllike JÜRIMÄE, este necesar să se procedeze la numirea unui judecător în cadrul Tribunalului pentru durata rămasă a mandatului dnei Küllike JÜRIMÄE, și anume până la 31 august 2016.

               (2)

               Pentru postul care a devenit vacant, a fost propusă candidatura dlui Lauri MADISE.

               (3)

               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea dlui Lauri MADISE de a exercita funcția de judecător în cadrul Tribunalului,

         ADOPTĂ PREZENTA DECIZIE:
   Articolul 1
   Dl Lauri MADISE este numit judecător în cadrul Tribunalului, pentru perioada cuprinsă între 6 octombrie 2013 și 31 august 2016.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 16 octombrie 2013.

            Președintele

         R. KAROBLIS


title: 2008/520/CE: Decizia Parlamentului European din 24 aprilie 2007 privind închiderea conturilor Centrului de Traduceri pentru Organismele Uniunii Europene pentru exercițiul financiar 2005

text:
               15.7.2008

               RO

               Jurnalul Oficial al Uniunii Europene

               L 187/126

      DECIZIA PARLAMENTULUI EUROPEAN

   din 24 aprilie 2007
   privind închiderea conturilor Centrului de Traduceri pentru Organismele Uniunii Europene pentru exerciţiul financiar 2005
   (2008/520/CE)
   PARLAMENTUL EUROPEAN,
   având în vedere conturile anuale finale ale Centrului de Traduceri pentru Organismele Uniunii Europene pentru exerciţiul financiar 2005 (1),
   având în vedere raportul Curţii de Conturi privind conturile anuale finale ale Centrului de Traduceri pentru Organismele Uniunii Europene pentru exerciţiul financiar 2005, precum şi răspunsurile centrului (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Regulamentul (CE) nr. 2965/94 al Consiliului din 28 noiembrie 1994 de înfiinţare a Centrului de Traduceri pentru Organismele Uniunii Europene (4), în special articolul 14,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar (A6-0101/2007),

               1.

               constată că situaţia conturilor anuale finale ale Centrului de Traduceri pentru Organismele Uniunii Europene pentru exerciţiile financiare 2004 şi 2005 se prezintă după cum urmează:
               Contul de venituri şi cheltuieli pentru exerciţiile financiare 2004 şi 2005

                           (în mii EUR)

                           2005

                           2004

                              Venituri din exploatare

                           Facturare pentru exerciţiul financiar

                           30 408

                           23 423

                           Venituri diverse

                           372

                           150

                              Total venituri (a)

                              30 780

                              23 573

                              Cheltuieli de funcţionare

                           Cheltuieli curente

                           13 200

                           11 929

                           Clădiri, echipamente şi cheltuieli de funcţionare diverse

                           3 547

                           2 734

                           Cheltuieli operaţionale

                           7 397

                           5 919

                           Fonduri alocate pentru provizioane

                           1 849

                           1 410

                              Total cheltuieli (b)

                              25 993

                              21 992

                              Rezultatul din exploatare (c = a - b)

                              4 787

                              1 581

                              Venituri financiare

                           Dobânzi bancare

                           428

                           387

                           Diferenţe de curs valutar

                           1

                           1

                              Total venituri financiare (d)

                              429

                              388

                              Cheltuieli financiare

                           Cheltuieli bancare

                           4

                           7

                              Total cheltuieli financiare (e)

                              4

                              7

                              Rezultat financiar (f = d - e)

                              425

                              381

                              Rezultatul din activităţi ordinare (g = c + f)

                              5 212

                              1 962

                           Venituri extraordinare (h)

                           0

                           2 230

                           Cheltuieli extraordinare (i)

                           0

                           0

                              Rezultatul excepţional (j = h - i)

                              0

                              2 230

                              Rezultatul exerciţiului financiar (g + j)

                              5 212

                              4 192

                              Sursa: Date compilate de către centru. Prezentul tabel rezumă datele furnizate de centru în conturile sale anuale.

               2.

               aprobă închiderea conturilor Centrului de Traduceri pentru Organismele Uniunii Europene pentru exerciţiul financiar 2005;

               3.

               încredinţează Preşedintelui sarcina de a transmite prezenta decizie directorului Centrului de Traduceri pentru Organismele Uniunii Europene, Consiliului, Comisiei şi Curţii de Conturi şi de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Harald RØMER

      (1)  JO C 266, 31.10.2006, p. 25.

      (2)  JO C 312, 19.12.2006, p. 48.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 314, 7.12.1994, p. 1. Regulament modificat prin Regulamentul (CE) nr. 1645/2003 (JO L 245, 29.9.2003, p. 13).

      (5)  JO L 357, 31.12.2002, p. 72.


title: Decizia Consiliului din 28 noiembrie 2006 referitoare la aderarea Comunității la Regulamentul nr. 107 al Comisiei Economice pentru Europa a Organizației Națiunilor Unite privind dispozițiile uniforme referitoare la omologarea vehiculelor de categoria M2 sau M3 cu privire la construirea generală a acestoraText cu relevanță pentru SEE.

text:
Anunţ juridic important

|

32006D0874

Jurnalul Oficial L 337 , 05/12/2006 p. 0045 - 0045 Jurnalul Oficial L 200 , 01/08/2007 p. 0278 - 0278

		20061128Decizia Consiliuluidin 28 noiembrie 2006referitoare la aderarea Comunității la Regulamentul nr. 107 al Comisiei Economice pentru Europa a Organizației Națiunilor Unite privind dispozițiile uniforme referitoare la omologarea vehiculelor de categoria M2 sau M3 cu privire la construirea generală a acestora(Text cu relevanță pentru SEE)(2006/874/CE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componentele care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații ("Acordul revizuit din 1958") [1], în special articolul 3 alineatul (3) și articolul 4 alineatul (2) a doua liniuță,având în vedere propunerea Comisiei,având în vedere avizul conform al Parlamentului European,întrucât:(1) Cerințele standardizate ale Regulamentului nr. 107 privind dispozițiile uniforme referitoare la omologarea vehiculelor de categoria M2 sau M3, cu privire la construirea generală a acestora, sunt destinate eliminării barierelor tehnice din calea comerțului cu autovehicule între părțile contractante și asigurării unui nivel ridicat de siguranță și de protecție pentru utilizarea autovehiculelor.(2) În consecință, Comisia consideră că este necesar ca Regulamentul nr. 107 să fie încorporat în sistemul comunitar de omologare a autovehiculelor,DECIDE:Articolul 1(1) Comunitatea aplică Regulamentul nr. 107 al Comisiei Economice pentru Europa a Organizației Națiunilor Unite privind dispozițiile uniforme referitoare la omologarea vehiculelor de categoria M2 sau M3 cu privire la construirea generală a acestora.(2) Textul regulamentului se atașează la prezenta decizie.Articolul 2Regulamentul nr. 107 al Comisiei Economice pentru Europa a Organizației Națiunilor Unite privind dispozițiile uniforme referitoare la omologarea vehiculelor de categoria M2 sau M3 cu privire la construirea generală a acestora este încorporat în sistemul comunitar de omologare a autovehiculelor.Articolul 3Comisia informează Secretarul General al Organizației Națiunilor Unite despre prezenta decizie.Adoptată la Bruxelles, 28 noiembrie 2006.Pentru ConsiliuPreședinteleE. Heinäluoma[1] JO L 346, 17.12.1997, p. 78.--------------------------------------------------


title: 2009/808/CE: Decizia Consiliului din 21 octombrie 2009 de numire a doi membri greci în cadrul Comitetului Regiunilor

text:
               4.11.2009

               RO

               Jurnalul Oficial al Uniunii Europene

               L 288/25

      DECIZIA CONSILIULUI

   din 21 octombrie 2009
   de numire a doi membri greci în cadrul Comitetului Regiunilor
   (2009/808/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului grec,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada 26 ianuarie 2006-25 ianuarie 2010 (1).

               (2)

               Două posturi de membri în cadrul Comitetului Regiunilor au devenit vacante ca urmare a decesului domnului Christos PALEOLÓGOS și a sfârșitului mandatului domnului Paris KOUKOULOPOULOS,

         DECIDE:
   Articolul 1
   Se numesc în calitate de membri în cadrul Comitetului Regiunilor pentru durata rămasă a mandatului, respectiv până la 25 ianuarie 2010:

               —

               domnul Konstantinos SIMITSIS, Primarul orașului Kavala;

               —

               domnul Theodoros GKOTSOPOULOS, consilier municipal al localității Pallini, Attica.

         Articolul 2
   Prezenta decizie produce efecte de la data adoptării.

      Adoptată la Luxemburg, 21 octombrie 2009.

            Pentru Consiliu

            Președintele

         A. CARLGREN

      (1)  JO L 56, 25.2.2006, p. 75.


title: 2011/280/UE: Decizia Comisiei din 16 mai 2011 de abrogare a Deciziei 2003/796/CE privind înființarea grupului european de reglementare în domeniul energiei electrice și al gazelor

text:
               17.5.2011

               RO

               Jurnalul Oficial al Uniunii Europene

               L 129/14

         DECIZIA COMISIEI
   din 16 mai 2011
   de abrogare a Deciziei 2003/796/CE privind înființarea grupului european de reglementare în domeniul energiei electrice și al gazelor
   (2011/280/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Prin Decizia 2003/796/CE a Comisiei (1) s-a înființat grupul european de reglementare în domeniul energiei electrice și al gazelor pentru a facilita consultarea, coordonarea și cooperarea între organismele de reglementare ale statelor membre, precum și între aceste organisme și Comisie, în vederea consolidării pieței interne și a garantării aplicării uniforme, în toate statele membre, a Directivei 2003/54/CE a Parlamentului European și a Consiliului din 26 iunie 2003 privind normele comune pentru piața internă de energie electrică (2), a Directivei 2003/55/CE a Parlamentului European și a Consiliului din 26 iunie 2003 privind normele comune pentru piața internă în sectorul gazelor naturale (3), precum și a Regulamentului (CE) nr. 1228/2003 al Parlamentului European și al Consiliului din 26 iunie 2003 privind condițiile de acces la rețea pentru schimburile transfrontaliere de energie electrică (4).

               (2)

               Pentru a spori cooperarea dintre organismele de reglementare ale statelor membre și pentru a contribui mai mult la funcționarea eficace a piețelor interne în domeniul energiei electrice și al gazelor, prin Regulamentul (CE) nr. 713/2009 al Parlamentului European și al Consiliului (5), s-a înființat o Agenție pentru Cooperarea Autorităților de Reglementare din Domeniul Energiei.

               (3)

               Agenția pentru Cooperarea Autorităților de Reglementare din Domeniul Energiei oferă un cadru în care autoritățile naționale de reglementare pot coopera și pot îndeplini sarcini asemănătoare celor îndeplinite în prezent de grupul european de reglementare în domeniul energiei electrice și al gazelor. Dat fiind că Agenția pentru Cooperarea Autorităților de Reglementare din Domeniul Energiei va prelua activitatea desfășurată de grupul european de reglementare în domeniul energiei electrice și al gazelor în contextul unei guvernanțe mai eficiente, este, prin urmare, oportun să se abroge Directiva 2003/796/CE.

               (4)

               Pentru a se garanta că grupul european de reglementare în domeniul energiei electrice și al gazelor își va putea finaliza mai multe proiecte aflate în desfășurare, grupul european de reglementare în domeniul energiei electrice și al gazelor trebuie desființat numai de la 1 iulie 2011, asigurându-se astfel trecerea fără probleme la Agenția pentru Cooperarea Autorităților de Reglementare din Domeniul Energiei,

         ADOPTĂ PREZENTA DECIZIE:
   Articolul 1
   Decizia 2003/796/CE se abrogă.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 iulie 2011.

      Adoptată la Bruxelles, 16 mai 2011.

            Pentru Comisie

            Președintele

         José Manuel BARROSO

      (1)  JO L 296, 14.11.2003, p. 34.

      (2)  JO L 176, 15.7.2003, p. 37.

      (3)  JO L 176, 15.7.2003, p. 57.

      (4)  JO L 176, 15.7.2003, p. 1.

      (5)  JO L 211, 14.8.2009, p. 1.


title: Decizia Comitetului executiv din 14 decembrie 1993 privind îmbunătățirea practicii cooperării judiciare pentru combaterea traficului de droguri [SCH/Com-ex (93) 14]

text:
Anunţ juridic important

|

41993D0014

Official Journal L 239 , 22/09/2000 P. 0427 - 0427 Ediţie specială în limba cehă Chapter 19 Volume 02 P. 389  - 389 Ediţie specială în limba estonă Chapter 19 Volume 02 P. 389  - 389 Ediţie specială în limba maghiară Chapter 19 Volume 02 P. 389  - 389 Ediţie specială în limba lituaniană Chapter 19 Volume 02 P. 389  - 389 Ediţie specială în limba letonă Chapter 19 Volume 02 P. 389  - 389 Ediţie specială în limba malteză Chapter 19 Volume 02 P. 389  - 389 Ediţie specială în limba polonă Chapter 19 Volume 02 P. 389  - 389 Ediţie specială în limba slovacă Chapter 19 Volume 02 P. 389  - 389 Ediţie specială în limba slovenă Chapter 19 Volume 02 P. 389  - 389

		19931214Decizia Comitetului executivdin 14 decembrie 1993privind îmbunătățirea practicii cooperării judiciare pentru combaterea traficului de droguri[SCH/Com-ex (93) 14]COMITETUL EXECUTIV,având în vedere articolul 132 din Convenția de punere în aplicare a Acordului Schengen, denumită în continuare "Convenția Schengen",având în vedere articolele 48-53 și articolele 70-76 din convenția menționată anterior,DECIDE:Pentru îmbunătățirea practicii cooperării judiciare în combaterea traficului de droguri, părțile contractante se angajează ca în cazul în care partea solicitată nu intenționează să dea curs unei cereri de asistență reciprocă sau intenționează să îi dea curs doar în parte, aceasta va informa partea solicitantă asupra motivelor refuzului său și, în cazul în care este posibil, asupra condițiilor care trebuie îndeplinite înainte de a da curs unei astfel de cereri.Decizia intră în vigoare din momentul în care toate statele parte la Convenția Schengen au notificat faptul că au fost finalizate procedurile necesare conform sistemelor lor juridice pentru ca aceste decizii să devină obligatorii pe teritoriul acestora.Paris, 14 decembrie 1993.PreședinteleA. Lamassoure--------------------------------------------------


title: 2007/859/CE: Decizia Consiliului din 22 octombrie 2007 privind încheierea Protocolului de modificare a Acordului de cooperare dintre Comunitatea Economică Europeană și Regatul Thailandei referitor la producția, comercializarea și schimburile comerciale cu manioc

text:
               21.12.2007

               RO

               Jurnalul Oficial al Uniunii Europene

               L 337/106

         DECIZIA CONSILIULUI
   din 22 octombrie 2007
   privind încheierea Protocolului de modificare a Acordului de cooperare dintre Comunitatea Economică Europeană și Regatul Thailandei referitor la producția, comercializarea și schimburile comerciale cu manioc
   (2007/859/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 133 alineatul (3), coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               La 10 aprilie 2006, Consiliul a autorizat Comisia să deschidă negocieri în scopul asigurării compatibilității între Acordul de cooperare dintre Comunitatea Economică Europeană și Regatul Thailandei referitor la producția, comercializarea și schimburile comerciale cu manioc (1), denumit în continuare „acordul de cooperare”, și Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (2).

               (2)

               Aceste negocieri vizau modificarea articolului 5 din acordul de cooperare, în scopul alinierii sale la dispozițiile articolelor 308a-308c din Regulamentul (CEE) nr. 2454/93 (gestionarea contingentelor tarifare prin utilizarea în ordine cronologică a datelor declarațiilor vamale) și ale articolelor 55-65 din același regulament (dispoziții specifice privind certificatele de origine pentru anumite produse agricole care beneficiază de regimuri speciale de import).

               (3)

               Negocierile au fost purtate de către Comisie în cadrul mandatului său de negociere acordat de Consiliu.

               (4)

               Comisia a ajuns la un acord sub formă de procese-verbale agreate cu Regatul Thailandei, parte interesată îndeosebi în furnizarea produselor având codurile NC 0714 10 10, 0714 10 91 și 0714 10 99.

               (5)

               Acest acord sub formă de procese-verbale agreate ar trebui aprobat printr-un protocol,

         DECIDE:
   Articolul 1
   (1)   Protocolul de modificare a Acordului de cooperare dintre Comunitatea Economică Europeană și Regatul Thailandei referitor la producția, comercializarea și schimburile comerciale cu manioc (denumit în continuare „protocolul”) se aprobă prin prezenta în numele Comunității.
   (2)   Textul protocolului se atașează la prezenta decizie.
   Articolul 2
   Președintele Consiliului este autorizat prin prezenta să desemneze persoana împuternicită să semneze protocolul prin care Comunitatea își asumă obligații.
   Articolul 3
   În măsura în care este necesar pentru punerea pe deplin în aplicare a prezentului protocol de la 1 ianuarie 2008, Comisia adoptă normele detaliate de punere în aplicare a acestuia, în conformitate cu procedura menționată la articolul 4 alineatul (2) din prezenta decizie.
   Articolul 4
   (1)   Comisia este asistată de Comitetul de gestionare a cerealelor, instituit în temeiul articolului 25 din Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (3).
   (2)   Atunci când se face trimitere la prezentul alineat, se aplică articolele 4 și 7 din Decizia 1999/468/CE din 28 iunie 1999 de stabilire a normelor privind exercitarea competențelor de executare conferite Comisiei (4).
   Perioada prevăzută la articolul 4 alineatul (3) din Decizia 1999/468/CE se stabilește la o lună.
   Articolul 5
   Prezenta decizie se publică în Jurnalul Oficial al Uniunii Europene.

      Adoptată la Luxemburg, 22 octombrie 2007.

            Pentru Consiliu

            Președintele

         J. SILVA

      (1)  JO L 219, 28.7.1982, p. 53.

      (2)  JO L 253, 11.10.1993, p. 1. Regulament modificat ultima dată prin Regulamentul (CE) nr. 214/2007 (JO L 62, 1.3.2007, p. 6).

      (3)  JO L 270, 21.10.2003, p. 78. Regulament modificat ultima dată prin Regulamentul (CE) nr. 735/2007 (JO L 169, 29.6.2007, p. 6).

      (4)  JO L 184, 17.7.1999, p. 23. Decizie modificată ultima dată prin Decizia 2006/512/CE (JO L 200, 22.7.2006, p. 11).
    ---documentbreak---

               21.12.2007

               RO

               Jurnalul Oficial al Uniunii Europene

               L 337/108

         PROTOCOLUL
   de modificare a Acordului de cooperare dintre Comunitatea Economică Europeană și Regatul Thailandei referitor la producția, comercializarea și schimburile comerciale cu manioc
   COMUNITATEA EUROPEANĂ,
   pe de o parte,
   GUVERNUL REGATULUI THAILANDEI,
   pe de altă parte,
   INIȚIIND, la cererea Comunității Europene, negocieri în vederea modificării articolului 5 din Acordul de cooperare referitor la producția, comercializarea și schimburile comerciale cu manioc, denumit în continuare „acordul de cooperare”, în scopul alinierii sale la dispozițiile articolelor 55-65 și 308a-308c din Regulamentul (CEE) nr. 2454/93 al Comisiei,
   AFIRMÂND voința lor de a menține în vigoare acordul,
   COMUNITATEA EUROPEANĂ:
   Álvaro MENDONÇA E MOURA,
   Amabasador, reprezentant permanent al Republicii Portugheze
   GUVERNUL REGATULUI THAILANDEI:
   Pisan MANAWAPAT,
   Amabasador, șeful Misiunii Thailandei pe lângă Comunitățile Europene
   CONVIN DUPĂ CUM URMEAZĂ:
   Articolul 1
   Articolul 5 din acordul de cooperare se înlocuiește cu următorul text:

      „Articolul 5
      Contingentele tarifare referitoare la cantitatea exportată convenită sunt gestionate de Comunitate, în conformitate cu ordinea cronologică a datelor de acceptare a declarațiilor de punere în circulație (potrivit principiului «primul sosit, primul servit»).
      La rândul său, Thailanda se angajează să adopte toate dispozițiile necesare cu privire la eliberarea certificatelor de origine care sunt utilizate pentru importurile de manioc în Comunitate.
      Atunci când este cazul, autoritățile competente ale celor două părți fac schimb de informații necesare pentru controlul și facilitarea punerii în aplicare a acordului.”

   Articolul 2
   Prezentul protocol face parte integrantă din acordul de cooperare.
   Articolul 3
   Prezentul protocol se aprobă de Comunitate și de Regatul Thailandei, în conformitate cu procedurile proprii ale acestora.
   Articolul 4
   Prezentul protocol intră în vigoare la 1 ianuarie 2008.
   Articolul 5
   Prezentul protocol se redactează în dublu exemplar în fiecare dintre limbile oficiale ale părților contractante, fiecare dintre aceste texte fiind deopotrivă autentic.

      Съставено в Брюксел на тридесет и първи октомври две хиляди и седма година.
      Hecho en Bruselas, el treinta y uno de octubre de dos mil siete.
      V Bruselu dne třicátého prvního řijna dva tisíce sedm.
      Udfærdiget i Bruxelles den enogtredivte oktober to tusind og syv.
      Geschehen zu Brüssel am einundreißigsten Oktober zweitausendsieben.
      Kahe tuhande seitsmenda aasta oktoobrikuu kolmekümne esimesel päeval Brüsselis.
      'Εγινε στις Βρυξέλλες, στις τριάντα μια Οκτωβρίου δύο χιλιάδες επτά.
      Done at Brussels on the thirty-first day of October in the year two thousand and seven.
      Fait à Bruxelles, le trente et un octobre deux mille sept.
      Fatto a Bruxelles, addì trentuno ottobre duemilasette.
      Briselē, divtūkstoš septītā gada trīsdesmit pirmajā oktobrī.
      Priimta du tūkstančiai septintųjų metų spalio trisdešimt pirmą dieną Briuselyje.
      Kelt Brüsszelben, a kétezer-hetedik év október harmincegyedik napján.
      Magħmul fi Brussell, fil-wiehed u tletin jum ta' Ottubru tas-sena elfejn u sebgħa.
      Gedaan te Brussel, de eenendertigste oktober tweeduizend zeven.
      Sporządzono w Brukseli, dnia trzydziestego pierwszego października roku dwa tysiące siódmego.
      Feito em Bruxelas, em trinta e um de Outubro de dois mil e sete.
      Întocmit la Bruxelles, la treizeci și unu octombrie două mii șapte.
      V Bruseli tridsiateho prvého októbra dvetisícsedem.
      V Bruslju, dne enaintridesetega oktobra leta dva tisoč sedem.
      Tehty Brysselissä kolmantenakymmenentenäensimmäisenä päivänä lokakuuta vuonna kaksituhattaseitsemän.
      Som skedde i Bryssel den trettioförsta oktober tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         За Кралство Тайланд
         Por el Reino de Tailandia
         Za Thajské královstvi
         På Kongeriget Thailands vegne
         Für das Königreich Thailand
         Tai Kuningriigi nimel
         Για το Βασίλειο της Ταϊλάνδης
         For the Kingdom of Thailand
         Pour le Royaume de Thaïlande
         Per il Regno di Tailandia
         Taizemes Karalistes vārdā
         Tailando Karalystės vardu
         a Thaiföldi Királyság részéről
         Għar-Renju tat-Tajlandja
         Voor het Koninkrijk Thailand
         W imieniu Królestwa Tajlandii
         Pelo Reino da Tailândia
         Pentru Regatul Thailandei
         Za Thajské královstvo
         Za Kraljevino Tajsko
         Thaimaan kuningaskunnan puolesta
         På Konungariket Thailands vägnar


title: 2014/562/UE: Decizia Parlamentului European din 3 aprilie 2014 privind închiderea conturilor Agenției pentru Cooperarea Autorităților de Reglementare din Domeniul Energiei pentru exercițiul financiar 2012

text:
               5.9.2014

               RO

               Jurnalul Oficial al Uniunii Europene

               L 266/164

         DECIZIA PARLAMENTULUI EUROPEAN
   din 3 aprilie 2014
   privind închiderea conturilor Agenției pentru Cooperarea Autorităților de Reglementare din Domeniul Energiei pentru exercițiul financiar 2012
   (2014/562/UE)
   PARLAMENTUL EUROPEAN,

               —

               având în vedere conturile anuale finale ale Agenției pentru Cooperarea Autorităților de Reglementare din Domeniul Energiei pentru exercițiul financiar 2012,

               —

               având în vedere Raportul Curții de Conturi privind conturile anuale ale Agenției pentru Cooperarea Autorităților de Reglementare din Domeniul Energiei pentru exercițiul financiar 2012, însoțit de răspunsurile agenției (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 713/2009 al Parlamentului European și al Consiliului din 13 iulie 2009 de instituire a Agenției pentru Cooperarea Autorităților de Reglementare din Domeniul Energiei (4), în special articolul 24,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0208/2014),

               1.

               aprobă închiderea conturilor Agenției pentru Cooperarea Autorităților de Reglementare din Domeniul Energiei pentru exercițiul financiar 2012;

               2.

               încredințează președintelui sarcina de a transmite prezenta decizie directorului Agenției pentru Cooperarea Autorităților de Reglementare din Domeniul Energiei, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 1.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 211, 14.8.2009, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2012/352/UE: Decizia Consiliului din 7 iunie 2012 privind poziția care urmează să fie adoptată de Uniunea Europeană în cadrul Consiliului de miniștri ACP-UE referitoare la statutul Republicii Sudanul de Sud în ceea ce privește Acordul de parteneriat între membrii grupului statelor din Africa, Zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte

text:
               4.7.2012

               RO

               Jurnalul Oficial al Uniunii Europene

               L 174/2

         DECIZIA CONSILIULUI
   din 7 iunie 2012
   privind poziția care urmează să fie adoptată de Uniunea Europeană în cadrul Consiliului de miniștri ACP-UE referitoare la statutul Republicii Sudanul de Sud în ceea ce privește Acordul de parteneriat între membrii grupului statelor din Africa, Zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte
   (2012/352/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (9),
   având în vedere Acordul intern între reprezentanții guvernelor statelor membre, reuniți în cadrul Consiliului, privind măsurile care trebuie luate și procedurile care trebuie urmate pentru punerea în aplicare a Acordului de parteneriat ACP-CE (1), în special articolul 1,
   având în vedere propunerea Comisiei Europene,
   întrucât:

               (1)

               Acordul de parteneriat între membrii grupului statelor din Africa, Zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (2), a fost modificat pentru prima dată la Luxemburg la 25 iunie 2005 (3) și a fost modificat pentru a doua oară la Ouagadougou la 22 iunie 2010 (4) (denumit în continuare „Acordul de parteneriat ACP-UE”). Cea de a doua modificare se aplică provizoriu de la 31 octombrie 2010.

               (2)

               Articolul 94 din Acordul de parteneriat ACP-UE stipulează că orice cerere de aderare formulată de un stat trebuie prezentată Consiliului de miniștri ACP-UE și aprobată de acesta.

               (3)

               La 20 martie 2012, Republica Sudanul de Sud a prezentat o cerere de aderare, în conformitate cu articolul 94 din Acordul de parteneriat ACP-UE, și o cerere privind statutul de observator, care să îi permită să participe în cadrul instituțiilor comune instituite prin acordul menționat, până la finalizarea procedurii de aderare.

               (4)

               Aprobarea, de către Consiliul de miniștri ACP-UE, a aderării Sudanului de Sud și acordarea, între timp, către Sudanul de Sud, a statutului de observator de către Consiliul de miniștri ACP-UE, până la 20 noiembrie 2012, ar trebui să fie aprobate de către Uniune. Sudanul de Sud ar trebui să depună actul de aderare la depozitarii Acordului de parteneriat ACP-UE, și anume Secretariatul General al Consiliului Uniunii Europene și Secretariatul statelor ACP, cel târziu la data menționată.

               (5)

               Prin urmare, este oportun să se stabilească poziția care urmează să fie adoptată de către Uniune în cadrul Consiliului de miniștri ACP-UE cu privire la statutul Sudanului de Sud față de Acordul de parteneriat ACP-UE.

               (6)

               Poziția Uniunii în cadrul Consiliului de miniștri ACP-UE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de Uniunea Europeană în cadrul Consiliului de miniștri ACP-UE, cu privire la cererea Republicii Sudanul de Sud de aderare și de acordare a statutului de observator, este de a accepta cererile menționate, în conformitate cu proiectul de decizie a Consiliului de miniștri ACP-UE atașat la prezenta decizie.
   Statutul de observator este valabil până la 20 noiembrie 2012. Sudanul de Sud depune actul de aderare la Secretariatul General al Consiliului Uniunii Europene și la Secretariatul statelor ACP înainte de data menționată.
   Pot fi convenite modificări formale și minore ale proiectului de decizie a Consiliului de miniștri ACP-UE, fără a fi necesară modificarea deciziei respective.
   Articolul 2
   Prezenta decizie intră în vigoare în ziua următoare datei adoptării.

      Adoptată la Luxemburg, 7 iunie 2012.

            Pentru Consiliu

            Președintele

         M. BØDSKOV

      (1)  JO L 317, 15.12.2000, p. 376.

      (2)  JO L 317, 15.12.2000, p. 3.

      (3)  Acord de modificare a Acordului de parteneriat între membrii grupului statelor din Africa, Zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (JO L 209, 11.8.2005, p. 27).

      (4)  Acord de modificare pentru a doua oară a Acordului de parteneriat între membrii grupului statelor din Africa, Zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost modificat pentru prima dată la Luxemburg la 25 iunie 2005 (JO L 287, 4.11.2010, p. 3).

      PROIECT
      DECIZIA NR. …/2012 A CONSILIULUI DE MINIȘTRI ACP-UE
      din …
      privind statutul Republicii Sudanul de Sud față de Acordul de parteneriat între membrii grupului statelor din Africa, Zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte
      CONSILIUL DE MINIȘTRI ACP-UE,
      având în vedere Acordul de parteneriat între membrii grupului statelor din Africa, Zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1), astfel cum a fost modificat pentru prima dată la Luxemburg la 25 iunie 2005 (2) și pentru a doua oară la Ouagadougou la 22 iunie 2010 (3) (denumit în continuare „Acordul de parteneriat ACP-UE”), în special articolul 94,
      având în vedere Decizia nr. 1/2005 a Consiliului de miniștri ACP-CE din 8 martie 2005 privind adoptarea Regulamentului interior al Consiliului de miniștri ACP-CE (4), în special articolul 8 alineatul (3),
      întrucât:

                  (1)

                  Cea de a doua modificare a Acordului de parteneriat ACP-UE se aplică provizoriu de la 31 octombrie 2010.

                  (2)

                  Articolul 94 din Acordul de parteneriat ACP-UE stipulează că orice cerere de aderare formulată de un stat trebuie prezentată Consiliului de miniștri și aprobată de acesta.

                  (3)

                  La 20 martie 2012, Republica Sudanul de Sud a prezentat o cerere de aderare, în conformitate cu articolul 94 din Acordul de parteneriat ACP-UE, precum și o cerere privind statutul de observator, care să îi permită să participe în cadrul instituțiilor comune instituite prin acordul menționat până la finalizarea procedurii de aderare.

                  (4)

                  Statutul de observator ar trebui să fie valabil până la 20 noiembrie 2012. Sudanul de Sud ar trebui să depună actul de aderare la depozitarii Acordului de parteneriat ACP-UE, și anume la Secretariatul General al Consiliului Uniunii Europene și la Secretariatul statelor ACP, cel târziu la data menționată,

            ADOPTĂ PREZENTA DECIZIE:
      Articolul 1
      Aprobarea cererii de aderare și a cererii privind statutul de observator
      Se aprobă cererea Republicii Sudanul de Sud de a adera la Acordul de parteneriat între membrii grupului statelor din Africa, Zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost modificat pentru prima dată la Luxemburg la 25 iunie 2005 și pentru a doua oară la Ouagadougou la 22 iunie 2010.
      Sudanul de Sud are statut de observator până la 20 noiembrie 2012 în temeiul Acordului de parteneriat ACP-UE.
      Sudanul de Sud depune actul de aderare la depozitarii Acordului de parteneriat ACP-UE, și anume la Secretariatul General al Consiliului Uniunii Europene și la Secretariatul statelor ACP, cel târziu la data menționată.
      Articolul 2
      Intrarea în vigoare
      Prezenta decizie intră în vigoare în ziua următoare datei adoptării.

         Adoptată la …

               Pentru Consiliul de miniștri ACP-UE

               Președintele

         (1)  JO L 317, 15.12.2000, p. 3.

         (2)  Acord de modificare a Acordului de parteneriat între membrii grupului statelor din Africa, Zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (JO L 209, 11.8.2005, p. 27).

         (3)  Acord de modificare pentru a doua oară a Acordului de parteneriat între membrii grupului statelor din Africa, Zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost modificat pentru prima dată la Luxemburg la 25 iunie 2005 (JO L 287, 4.11.2010, p. 3).

         (4)  JO L 95, 14.4.2005, p. 44.